cyanic-selkie/wikianc huggingface dataset:
Ռոդրիգո Գոիս
Միջազգային կարիերա
Ռոդրիգոն ներկայացրել է Բրազիլիան մինչև 17 և մինչև 20 տարիքայինների երիտասարդական հավաքականներում։ 2017 թվականի մարտի 30-ին նա հրավիրվեց Մ17 հավաքական՝ Մոնտայգուի մրցաշարի համար ։ Այստեղ Ռոդրիգոն անցկացրեց 4 հանդիպում՝ դառնալով 3 գոլի հեղինակ և օգնելով իր թիմին զբաղեցնել 2-րդ հորիզոնականը առաջնությունում։ 2018 թվականի մարտի 7-ին նա հրավիրվեց Բրազիլիայի Մ20 հավաքական, սակայն չմիացավ թիմին Սանտոսի նախագահի խնդրանքով ։ 2019 թվականի ձմռանը Ռոդրիգոն մասնակցեց Հարավային Ամերիկայի մինչև 20 տարեկանների առաջնությանը , որտեղ դարձավ 2 գոլի և 1 գոլային փոխանցման հեղինակ, ինչպես նաև կարմիր քարտ ստացավ Վենեսուելայի դեմ խաղում ։
Ակումբային վիճակագրություն
2019 թվականի հուլիսի 17-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Բրազիլացի ֆուտբոլիստներ Կատեգորիա:Սանտոսի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Լա Լիգայի ֆուտբոլիստներ
Տիմոֆեյ Կալաչյով
Տիմոֆեյ Սերգեևիչ Կալաչյով (Цiмафей Сяргеевіч Калачоў, ), բելառուս ֆուտբոլիստ, «Ռոստով» ֆուտբոլային ակումբի և Բելառուսի ազգային հավաքականի կիսապաշտպան։ Ռուսաստանի սպորտի վարպետ (2015) ։
Ակումբային կարիերա
2000 թվականին Տիմոֆեյ Կալաչյովն սկսել է իր ակումբային կարիերան Մոգիլյով «Դնեպր-Տրանսմաշ» ակումբում։ 2003 թվականին նա տեղափոխվել է Սոլիգորսկի «Շախտյոր», որի կազմում անցկացրել է հաջող մրցաշրջան, ճանաչվել Բելառուսի առաջնության լավագույն խաղացող։
2003 թվականին Տիմոֆեյ Կալաչյովը տեղափոխվել է Ուկրաինայի առաջնություն՝ սկսելով խաղալ Դոնեցկի «Շախտյորում» ։ Սակայն չկարողանալով մշտական տեղ գրավել թիմի հիմնական կազմում՝ Տիմոֆեյ Կալաչյովը հիմնականում խաղացել է Դոնեցկի ակումբի երկրորդ կազմում։
2004 թվականին Տիմոֆեյ Կալաչյովն սկսել է խաղալ «Իլիչյովեց» ակումբում։ 2005 մրցաշրջանում նա հանդես է եկել Ռուսաստանի առաջին լիգայում մերձմոսկովյան «Խիմկիի» կազմում։ 2006/07 մրցաշրջանում նա խաղացել է «Ռոստով» ակումբում ։ 2007 մրցաշրջանի արդյունքներով՝ «Ռոստովը» կորցրել է իր տեղը Բարձրագույն լիգայում։
2008 թվականի հունվարին Տիմոֆեյ Կալաչյովը տեղափոխվել է Սամարայի «Կռիլյա Սովետով» ակումբ, որի կազմում անցկացրել է երկու մրցաշրջան ։
2010 թվականի հունվարի 28-ին Տիմոֆեյ Կալաչյովը կրկին դառնում է «Ռոստովի» խաղացող ։ Նա դառնում է ակումբի հիմնական խաղացողներից մեկը, հաջողությամբ է անցկացնում 2013/14 մրցաշրջանը, որի ընթացքում խփել է վեց գոլ և թիմին օգնել զբաղեցնել յոթերորդ տեղը առաջնությունում, ինչպես նաև հաղթել Ռուսաստանի գավաթի խաղարկությունում։ 2014 թվականին Տիմոֆեյ Կալաչյովը «Ռոստով» ակումբի երկրպագուների կողմից արժանացել է «Դեղնակապույտ սիրտ» մրցանակը ։
Կարիերան հավաքականում
Տիմոֆեյ Կալաչյովը Բելառուսի երիտասարդական հավաքականի կազմում մասնակցել է 2004 թվականի Եվրոպայի երիտասարդական առաջնությանը Գերմանիայում։
Բելառուսի ազգային հավաքականի կազմում իր դեբյուտը Տիմոֆեյ Կալաչյովը նշել է 2006 թվականի փետրվարի 28-ին, երբ մասնակցել է Հունաստանի հավաքականի դեմ ընկերական խաղին ։
Թիմային
Խիմկի
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Բելառուսի հավաքականի ֆուտբոլիստներ Կատեգորիա:Ռուսաստանի սպորտի վարպետներ Կատեգորիա:Խիմկիի ֆուտբոլիստներ Կատեգորիա:Ռուս ֆուտբոլիստներ Կատեգորիա:Մարիուպոլի ֆուտբոլիստներ Կատեգորիա:Շախտյոր Դոնեցկի ֆուտբոլիստներ Կատեգորիա:Կռիլյա Սովետովի ֆուտբոլիստներ Կատեգորիա:Ռոստովի ֆուտբոլիստներ
Կատալոնյան երաժշտության պալատ
Կատալոնյան երաժշտության պալատ (Palau de la Música Catalana), համերգային սրահ Բարսելոնայում։ Կառուցված է կատալոնյան մոդեռն ոճով, ճարտարապետն է Լյուիս Դոմենեկ ի Մոնտաները։ Այն Եվրոպայի միակ համերգասրահն է, որ բնական եղանակով է լուսավորվում։ Թատրոնը բացվել է 1908 թվականի փետրվարի 9-ին։ 1997 թվականին Կատալոնյան երաժշտության պալատը Սան-Պաու հիվանդանոցի հետ ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։
Տարեկան մոտ 1.5 միլիոն մարդ այցելում է երաժշտության պալատի ներկայացումներին ։ Այնտեղ կազմակերպվում են տատատեսակ ներկայացումներ՝ երաժշտական բեմականացումներ, սիմֆոնիկ, կամերային և ջազ երաժշտության, կատալոնյան երգերի համերգներ։
Պատմություն
Պալատը նախատեսված է եղել համերգների և կատալոնյան երաժշտության երգչախմբային ընկերության համար (Orfeó Català) : Վերջինս ստեղծվել էր 1888 թվականին Բարսելոնում անցկացված համաշխարհային ցուցահանդեսից հետո։ Երգչախումբը նախատիպն էր լինելու համանման խմբերի Ֆրանսիայում, Գերմանիայում և եվրոպական այլ երկրներում ։
Շինարարության նախագիծը և բյուջեն հաստատվել են 1904 թվականի մայիսի 31-ին։ Նույն թվականի վերջին հատկացվում է 1.350 մ² տարածք։ Գործարքի արժեքը կազմում է 240 հազար պեսո ։ Ծրագրի ճարտարապետ է հաստատվում Լուիս Դոմենեկ-ի-Մոնտաները, որ այդ ժամանակ հայտնի էր իր այլ նախագծերով։ Շինարարությունը ընթանում էր հիմնականում նվիրատվությունների հաշվին։ Կառույցի հինաքարը դրվել է 1905 թվականի ապրիլի 23-ին։ Երեք տարի անց՝ 1908 թվականին, տեղի ունեցավ համերգասրահի բացումը ։
1909 թվականին Բարսելոնայի քաղաքային խորհրդի կողմից շենքը հռչակվել է լավագույն կառույց, իսկ Դոմենեկ-ի-Մոնտաները պարգևատրվել է քաղաքի ոսկե մեդալով։
1982-1989 թվականներին շենքը վերանորոգվել է և ընդարձակվել ճարտարապետներ Օսկար Տուսկետսի և Կարլես Դիասի նախագծով։ 2006-2008 թվականներին անցկացվել են թատրոնի վերանորոգման աշխատանքներ։
Շենք
Պալատը գտնվում է Բարսելոնի Լա-Ռիբերա պատմական թաղամասի Կարեր դե Սանտ Ֆրանսեզ դե Պաուլա նեղ փողոցում։ Շենքը կառուցված է մոդեռն ոճով, որտեղ թեք գծերը գերիշխում են ուղիղ գծերին, մեծ ծավալով պատկերված են գեղարվեստական զարդապատկերներ։ Շենքի կառուցման ընթացքում կիրառվել է պողպատե հիմք, ինչի շնորհիվ ստեղծվել են ներքին ընդարձակ տարածություններ։
Ճակատային մաս
Ճակատային մասը ներդաշնակ ձևով միավորում է տարբեր ոճերի տարրեր, օրինակ՝ ավանդական իսպանական և արաբական։ Ճակատային մասի երկրորդ մակարդակում տեղադրված են երկու սյուներ, որոնցից յուրաքանչյուրը ծածկված է ջնարակված սալիկներով, որ վերին հատվածում ավարտվում է ջահով։ Սյուների միջև տեղադրված են Բախի, Բեթհովենի, Պիերլուիջի դա Պալեստրինայի արձանները, Ռիխարդ Վագների արձանը փոքր-ինչ հեռու է։ Ճակատային մասի վերին հատվածը զարդարված է խճանկարով, որում պատկերված են «Orfeó Català» երգչախմբի անդամները։
Համերգասրահ
Համերգասրահը կարող է ընդունել 2.200 հանդիսատես։ Այն բնական լուսավորությամբ միակ համերգասրահն է Եվրոպայում։ Առաստաղը գմբեթ է, որ կազմված է գունավոր ապակիների խճանկարից։ Գմբեթի կենտրոնը ոսկեգույն է և խորհրդանշում է արևը, իսկ շուրջը օգտագործված կապույտը խորհրդանշում է երկինքը։ Պատերը և առաստաղը հիմնականում գույնզգույն վիտրաժից են։
Համերգասրահում շատ են քանդակները, որոնց հեղինակները 20-րդ դարի վարպետներ են։ Քանդակված են թևավոր ձիեր, տեսարաններ Վագների Վալկիրիա օպերայից։
Բեմի կենտրոնում Կատալոնիայի դրոշն է։ Բեմում տեղադրված են կանացի կերպարանք ներկայացնող 18 քանդակ, որոնք խորհրդանշում են հունական մուսաները։ Բեմի վերևում երգեհոնն է, որի խողովակները խորհրդանշում են արական երգչախմբի ձայները։
Արտաքին հղումներ
Կատեգորիա:Բարսելոնայի մշակույթ Կատեգորիա:Իսպանիայի պալատներ Կատեգորիա:1908 հիմնադրումներ Իսպանիայում Կատեգորիա:Մոդեռն թատրոններ
Ռիկի Ջեյ
Ռիչարդ Ջեյ Պոտաշ (Richard Jay Potash, առավել հայտնի է որպես Ռիկի Ջեյ, Ricky Jay, ), ամերիկացի դերասան և իլյուզիոնիստ։ Հայտնի է «Գիշերներ բուգի ոճով», «Վաղը երբեք չի մահանում», «Մագնոլիա» և «Կողոպտիչ» ֆիլմերից, ինչպես նաև «Դեդվուդ» և «Հիշիր, ինչ կլինի» հեռուստասերիալներից։ Նա ձեռքերի հմտության փորձագետ է և հայտնի է խաղաքարտային հնարքներով և հիշողության փորձարկումներով ։
Կենսագրություն
Ջեյը ծնվել է Նյու Յորքում՝ Բրուքլինում՝ միջին խավի եվրոպական ընտանիքում ։ Նրա պապը՝ Մաքս Կացը, եղել է ունևոր դիպլոմավորված հաշվապահ և սիրողական աճպարար, ինչն էլ ազդել է Ջեյի ապագա մասնագիտության ընտրության վրա   ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի սցենարիստներ Կատեգորիա:Ամերիկացի գրողներ Կատեգորիա:Կոռնելի համալսարանի շրջանավարտներ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի ամերիկացի գրողներ Կատեգորիա:Ամերիկացի տղամարդ թատերական դերասաններ
Զանգը (ֆիլմ)
Զանգը (The Ring), ամերիկյան սարսափ ֆիլմ, նկարահանված 2002 թվականին, ճապոնական «Զանգը» սարսափ ֆիլմի ռիմեյքը ։ Նկարահանվել է ռեժիսոր Գոռ Վերբինսկիի կողմից։ ԱՄՆ-ում ֆիլմը հավաքել է $129 128 133 գումար, իսկ մնացած երկրներում՝ $120 220 800, որը միասին կազմեց $249 348 933 : Պրեմիերան տեղի է ունեցել 2002 թվականի հոկտեմբերի 2ին։
Սյուժե
Ռեյչելը պարզում է, որ նրանք մահացել են մի տարօրինակ տեսաերիզի և դրան հաջորդող զանգի պատճառով։ Երբ Ռեյչելը գտնում և դիտում է այդ տեսաերիզը, նրան տարօրինակ կերպով զանգում են և ասում, որ իրեն յոթ օր է մնացել։ Վախեցած Ռեյչելը դիմում է իր ընկերոջը՝ Նոահին, որը պետք է պաշտպաներ իրեն և նրանց որդի Հեյդենին։ Նրանք ընդամենը յոթ օր ունեն հանելուկը լուծելու համար։ Հակառակ դեպքում կմահանան երկուսն էլ, նաև իրենց որդին, որը նույնպես դիտել էր տեսաերիզը։ Հեյդենը հաճախ ասում էր, որ տեսնում է «մի աղջկա՝ երկար, սև մազերով»։ Շուտով նրանք իմանում են ամուսիններ Աննա և Ռիչարդ Մորգանների մասին, որոնք սպանել էին իրենց դստերը՝ Սամարային և գցել ջրհորը։
Սամարան սպանում է Նոահին։ Վերջում նա այնքան է տանջում Ռեյչելին, որ նա սկսում է գոռալ և կոտրել տեսաերիզը։ Ռեյչելը փորձում էր հասկանալ, թե ինչ է արել ինքը, որ չի արել Նոահը, որպեսզի փրկի որդուն։ Հանկարծ նա հասկանում է, որ արել է տեսաերիզի կրկնօրինակը և ցույց տվել ուրիշին, այսինքն՝ նոր զոհ է տվել Սամարային։ Վերջին կադրերում մենք տեսնում ենք, թե ինչպես է Ռեյչելն օգնում որդուն, որպեսզի նա կրկնօրինակ պատրաստի։
Նկարահանումներ
Ֆիլմի նկարահանումներն սկսվեցին 2001 թվականի նոյեմբերի 1ին և ավարտվեցին 2002 թվականի ապրիլի 5ին։ Փարոսի նկարահանման համար օգտագործվեց իրականում գոյություն ունեցող “Yaquina Head Light” փարոսը, որը կառուցվել է 1873 թվականին։
Ֆիլմը վարձույթում
Ամերիկյան կինոթատրոններում ֆիլմի պրեմիերային հաջորդող առաջին շաբաթը յուրաքանչյուր դիտողի աթոռին կար ֆիլմի տեսաերիզը։ Հետագայում, տեսաերիզը, որպես բոնուս, մտավ ֆիլմի DVD հրատարակության մեջ։ Ֆիլմը գովազդելու նպատակով DreamWorks ընկերության աշխատակիցները փողոցներում թողնում էին տեսաերիզներ։
Մրցանակներ և առաջադրումներ
Սատուրն մրցանակ (2003)
MTV հեռուստաալիքի մրցանակ (2003)
Արտաքին հղումներ
Կատեգորիա:2002 ֆիլմեր Կատեգորիա:Անգլերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան սարսափ ֆիլմեր Կատեգորիա:Գոռ Վերբինսկիի ֆիլմեր Կատեգորիա:Ֆիլմեր ուրվականների մասին Կատեգորիա:Paramount Pictures ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆանտաստիկ սարսափ ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր ընտանիքի մասին Կատեգորիա:Ֆիլմեր մահվան մասին Կատեգորիա:Ամերիկյան ռիմեյք ֆիլմեր Կատեգորիա:Ամերիկյան սարսափ թրիլեր ֆիլմեր
Թունիսի ֆրանսիական պրոտեկտորատ
Թունիսի ֆրանսիական պրոտեկտորատ (Protectorat français de Tunisie, الحماية الفرنسية في تونس‎‎), պրոտեկտորատ, որը ստեղծվել է 1881 թվականին՝ Ֆրանսիայի գաղութային կայսրության օրոք։ Գոյություն է ունեցել մինչև 1953 թվականը՝ Թունիսի անկախության հռչակումը։
Պատմություն
19-րդ դարի սկզբին Թունիսը փլուզման եզրին գտնվող Օսմանյան կայսրության մաս էր կազմում՝ ունենալով ինքնավարություն թուրքական պետության կազմում։ Այն կառավարվում էր Մուհամադ ալ-Սադիք բեյի կողմից։ 1877 թվականին Ռուսաստանը պատերազմ հայտարարեց Օսմանյան կայսրությանը։ Շուտով ռուսները հաղթանակ տարան վերջիններիս նկատմամբ, որին էլ հաջորդեց մի շարք բալկանյան երկրների անկախությունը։ Շուտով միջազգային հանրության ուշադրությունը կենտրոնացավ նաև Հյուսիսային Աֆրիկայի օսմանյան տարածքների վրա։
1878 թվականին այսպես կոչված «Արևելյան հարցի» լուծման համար Բեռլինում հրավիրվեց վեհաժողով։ Մեծ Բրիտանիան, որը դեմ էր Օսմանյան կայսրության վերջնական ոչնչացմանը, առաջարկեց Թունիսում հաստատել ֆրանսիական, իսկ Կիպրոսում՝ բրիտանական վերահսկողություն։ Գերմանիան այնքան էլ հետաքրքրված չէր Միջերկրական ծովի հարավային ավազանի երկրներով, սակայն կողմ չէր այնտեղ Ֆրանսիայի գերիշխանության սահմանմանը (դա պայմանավորված էր ֆրանս-պրուսական պատերազմներով)։ Իտալիայի թագավորությունը, որն ուներ ոչ միայն քաղաքական, այլ նաև տնտեսական շահեր Թունիսում, կտրականապես դեմ էր Թունիսի ֆրանսահպատակեցմանը։ Այնուամենայնիվ, Իտալիայի կառավարությանը չհաջողվեց իր պահանջները թելադրել հյուսիսաֆրիկյան այս երկրի վերահսկողության համակարգի ստեղծման վերաբերյալ։
Թունիսի պրոտեկտորատը, որպես ֆրանսահպատակ պետական կազմավորում, ուներ սեփական զինանշանը, օրհներգը, ազգային արժույթը և նամականիշները։ Երկրի կառավարվում էր Փարիզի կենտրոնական կառավարության կողմից նշանակված նահանգապետների կողմից։
Շուտով ֆրանսիացի գաղութարարներին հաջողվում է գրավել նաև Ալժիրը՝ տասնամյակներ տևած մարտերից հետո։ Թունիսի ֆրանսիական պրոտեկտորատի գոյության ամբողջ ընթացքում Օսմանյան կայսրությունը փորձեր էր կատարում հետ նվաճել իր կորցրած տիրույթները, սակայն ապարդյուն։ Ֆրանսիական տիրապետության շրջանում Թունիսն ապրեց աննշան առաջընթաց։ Այսուհանդերձ պրոտակտորատի համար արդիական էին ֆինանսական խնդիրները։ Ֆրանսիական իշխանություններն այստեղ անցկացրել են ենթակառուցվածքների, արդյունաբերության, ֆինանսների և առողջապահության ոլորտի բարեփոխումներ։ Մեծ էր ֆրանսիական տնտեսական զարգացման ընկերությունների ներդրումն այդ գործում։  Թունիսի անկախության շարժումը ակտիվացել է Առաջին համաշխարհային պատերազմի նախօրեին և գագաթնակետին հասել Երկրորդ համաշխարհային պատերազմից հետո։ Երկարատև մարտերից հետո 1956 թվականին Թունիսին հաջողվեց նվաճել անկախություն։
Ծանոթագրություններ
Կատեգորիա:Թունիսի պատմություն Կատեգորիա:1953 կազմալուծումներ Կատեգորիա:1881 հիմնադրումներ
Շանթարգել
Շանթարգելը, բնակավայրերը, բնակելի, տնտեսական, սպասարկման և այլ տեսակի շենքերն ու շինությունները, ինչպես նաև մշակովի հողատարածքները, ճանապարհները կայծակի ուղիղ հարվածի հետևանքներից պաշտպանող մետաղական կոնստրուկցիա է։ Այն մետաղե սրածայր ձող է, որը տեղակայվում է տվյալ պաշտպանվող շինության տանիքից որքան հնարավոր է բարձր։ Ձողը ամուր միացվում է մետաղաճոպանին, որն անցկացվում է շինության պատերի երկայնքով՝ վերից վար։ Ճոպանի մյուս ծայրին զոդվում է որևէ մետաղական առարկա (ձող, թիթեղ), որը խոր թաղվում է հողի մեջ։ Շանթարգելի ծայրին ամպի էլեկտրական դաշտի ազդեցությամբ ամենաշատ լիցքն է կուտակվում, քանի որ շանթարգելի սուր ծայրի հեռավորությունը ամենափոքրն է ամպից։ Օդում առկա ազատ էլեկտրոնները՝ ձգվելով դեպի շանթարգելը, չեզոքացնում են նրա դրական լիցքը։ Ստեղծվում է տպավորություն, որ շինության և շանթարգելի դրական լիցքը շանթարգելի սուր ծայրից «հոսում է» դեպի մթնոլորտ՝ շինությունը պահելով կայծակի հարվածից։ Պաշտպանական գոտու չափերը կախված են շանթարգելների բարձրությունից, փոխադարձ դիրքից, մթնոլորտային պայմաններից և տեղանքի ռելիեֆից։
Կատեգորիա:Կայծակ
Բելգիայի միապետ
Բելգիայի միապետություն, սահմանադրական, ժառանգական սկզբունքով գործող և մեծ ճանաչում ունեցող միապետություն է, որի ղեկավարն անվանվում է թագավոր կամ թագուհի և համարվում է երկրի գլուխը:1830 թվականի անկախությունից ի վեր Բելգիայում ղեկավարել են յոթ միապետներ։ Ներկայումս Ֆիլիպ միապետն է ղեկավարում, ով իշխանության գլուխ է եկել 2013 թվականի հուլիսի 21-ին։
Նախաբան
1830 թվականին, երբ Բելգիան անկախություն ձեռք բերեց, Ազգային Կոնգրեսը, որպես կառավարության ձև, ընտրեց Սահմանադրական միապետությունը:1830 թվականի նոյեմբերի 22-ին Կոնգրեսը քվեարկեց այս հարցի շուրջ՝ 174 ձայնով աջակցելով միապետությանը:1831 թվականի փետրվարին, Կոնգրեսն ղեկավարն առաջադրեց Ֆրանսիայի թագավոր Լուիս Ֆիլիպի որդուն։ 1831 թվականի փետրվարի 25-ին Ազգային Կոնգրեսը կառավարիչ նշանակեց Էրասմե-Լուի, բարոն Շչել դե Չոկիեին:Ազգային կոնգրեսի կողմից Գոթական ընտանիքի Լեոպոլդ Սակսեն - Կոբուրգը նշանակվեց Բելգիայի թագավոր և հուլիսի 21-ին Բրուսելի Կուդենբերգի պալատում Սուրբ Հակոբ եկեղեցու դիմաց հավատարմության երդում տվեց Բելգիայի սահմանադրությանը :Այս օրը Բելգիայի համար վերածվեց Ազգային տոնի։
Ժառանգական և սահմանադրական
Բելգիայի միապետությունը՝ որպես ժառանգական սկզբունքով գործող, Սահմանադրական միապետություն, ղեկավարվում է Սահմանադրությամբ։ Բելգիայի թագավորությունը բացարձակ միապետություն չէ։ Այնուամենայնիվ, 1961 թվականին, պատմաբան Ռամոն Արանգոն նշեց, որ Բելգիայի միապետությունը <<իսկապես սահմանադրական>> չէ ։
Լեոպոլդ I, Լեոպոլդ II և Ալբերտ I
Լեոպոլդ I ը Արտաքին գործերի ղեկավարն էր:Լեոպոլդ I ը դարձավ Société Générale de Belgique ամենակարևոր բաժնետերերից մեկը ։ Լեոպոլդի տղան՝ Լեոպոլդ IIը հիմնականում հիշվում է Congo Free State կապիտալիզացման համար, ինչը հանրության դժգոհությունների առիթ դարձավ։
Հորդանանի քաղաքականություն
Հորդանանի քաղաքականությունը տեղի է ունենում սահմանադրական միապետության շրջանակներում և բազմակուսակցական սկզբունքով։ Հորդանանը սահմանադրական միապետություն է հիմնված Հորդանանի սահմանադրությամբ, որը հրապարակվել է 1952 թվականի հունվարի 8-ին։ Թագավորն իր կառավարումն իրականացնում է իր կողմից նշանակված կառավարությամբ, որը հաշվետու է խորհրդարանին։ Թագավոր Աբդալլահ II-ը միապետ է իր հոր մահվանից հետո՝ սկսած 1999 թվականից։
Գործադիր իշխանություն
Հորդանանի սահմանադրությունը գործադիր իշխանությունը հանձնել է թագավորին և կառավարությանը։ Թագավորը ստորագրում, ձևակերպում և վետո անում բոլոր օրենքները։ Թագավորը նաև կարող է ընդհատել կամ լուծարել խորհրդարանը և երկարացնել կամ կրճատել նստաշրջանի ժամկետը։ Թագավորի վետոն կարող է չեղյալ հայտարարվել խորհրդարանի երկու պալատների 2/3 ձայների քվեարկությամբ։ Թագավորը կարգադրությամբ նշանակում կամ հեռացնում է բոլոր դատավորներին, խորհրդարանի երկու պալատներով անցնելուց հետո` հաստատում սահմանադրական բարեփոխումներ, հայտարարում պատերազմ և համարվում է զինված ուժերի գերագույն գլխավոր հրամանատար։ Կառավարության որոշումները, դատական վճիռները և ազգային արժույթը արձակվում են իր անունից։ Կառավարությունը` վարչապետի գլխավորությամբ` նախկինում նշանակվում էր թագավորի կողմից, սակայն 2011 թվականի հորդանանյան ցույցերից հետո, թագավոր Աբդալլահ II-ը համաձայնվում է ընտրովի կառավարությանը։ Կառավարությունը հաշվետու է Ներկայացուցիչների պալատին և եթե չապահովի վստահություն, պալատի 2/3 ձայներով կառավարությունը հրաժարական կտա։
Օրենսդիր իշխանություն
Օրենսդիր իշխանությունը պատկանում է երկպալատ խորհրդարանին ։ Հորդանանի խորհրդարանը (Majlis al-Umma) ունի երկու պալատ` Ներկայացուցիչների պալատ և Այաների ժողով։ Ներկայացուցիչների պալատը (Majlis al- Nuwaab) ունի 130 անդամ, ընտրվում է 4 տարի ժամկետով և հատուկ հանձնաժողով 15 տեղ հատկացնում է կանանց։ Նաև 9 տեղ հատկացվում է քրիստոնյաներին և 3 տեղ` չեչեններին և չերքեզներին։ Չնայած որ Ներկայացուցիչների պալատը ընտրվում է ժողովրդի կողմից, նրա օրենսդրական կարողությունը սահմանափակվում է օրենսդրություն հաստատելով, մերժելով կամ փոփոխելով։ Այն քիչ ուժ ունի` օրենք ընդունելու համար։ Այաների ժողովը (Majlis al-Qayan) ունի 65 անդամ` նշանակված թագավորի կողմից, 4 տարի ժամկետով։ Այաների ժողովը հաշվետու է Ներկայացուցիչների պալատին և կարող է ցրվել անվստահության քվեարկությամբ ։
Քաղաքական խմբակցությունները և դաշինքները խորհրդարանում ամեն խորհրդարանական ընտրություններից հետո փոփոխվում են։ Սովորաբար խորհրդարան են մտնում հետևյալ քաղաքական ուժերը` «Դեմոկրատական Մարքսիստական (Սոցիալիստական)», «Հիմնական Ազատական», «Չափավոր պրագմատիկ», «Հիմնական պահպանողական» և «Ծայրահեղ պահպանողական» խմբակցությունները։
Հորդանանի Ներկայացուցիչների պալատը հայտնի է իր անդամների միջև ծեծկռտուքներով, նաև զենքի և բռնության գործադրմամբ։ 2013 թվականի սեպտեմբերին պատգամավոր Թալալ ալ-Շարիֆը իր գործընկերոջ վրա հրազենային զենքով փորձել է կրակել խորհրդարանի տարածքում ։
Դատական համակարգ
Դատական համակարգը լիովին անկախ է մյուս երկու իշխանություններից։ Սահմանադրությամբ առանձնացվում է 3 տեսակի դատարաններ` քաղաքացիական կամ կանոնավոր, կրոնական և հատուկ։ Կանոնավոր դատարանները լուծում են քաղաքացիական և քրեական հարցերը։ Այն բաժանվում է 3 մակարդակների` Այնտեղ կան 2 տեսակի կրոնական դատարաններ`
Քաղաքական պայմանները
Թագավոր Հուսեյն I Իբն Թալալը կառավարեց Հորդանանը 1953-1999 թվականները` իր կառավարման ընթացքում դիմադրելով շատ մարտահրավերների, հենվելով իր զինված ուժերի հավատարմության վրա և Հորդանանում ծառայելով միասնության ու կայունության խորհրդանիշ հորդանանյան և պաղեստինյան համայնքների միջև։ Թագավոր Հուսեյնը 1989-ին ավարտեց ռազմական դրությունը և թույլատրեց քաղաքական կուսակցություններին գործունեություն ծավալել, որը պետք է աներ Իսրայելից Արևմտյան Ափի անջատումից հետո` Հորդանանի ստատուս-քվոն բարձրացնելու համար։ 1989-1993 թվականներին Հորդանանում անցկացվեցին ազատ և արդար ընտրություններ։ Ընտրական օրենսգրքի վիճահարույց փոփոխությունները հանգեցրին իսլամիստական կուսակցությունների բոյկոտին 1997, 2011 և 2013 թվականների ընտրություններին։ Թագավոր Աբդալլահ II-ը հաջորդեց իր հորը` Հուսեյնին, վերջինիս մահից հետո (1999-ի փետրվարից)։ Աբդալլահը արագ վերահաստատեց իր հարաբերությունները Իսրայելի և ԱՄՆ-ի հետ։ Աբդալլահը իր կառավարման առաջին իսկ տարում վերադասավորեց կառավարության օրակարգը տնտեսական բարեփոխումների վերաբերյալ։ Հորդանանի շարունակվող կառուցվածքային տնտեսության դժվարությունները, աճող բնակչությունը և բաց քաղաքական դաշտը նպաստեցին նոր քաղաքական կուսակցությունների ստեղծմանը։ Հորդանանի խորհրդարանին ավելի մեծ անկախություն տալով` խորհրդարանը քննության առավ տարբեր վարչախմբերի դեմ և դարձավ հիմնական ֆորումը, որտեղ տարբեր քաղաքական տեսակետներ արտահայտվեցին, ներառյալ քաղաքական իսլամիզմը։
Կոռուպցիա
Կոռուպցիայի ցուցանիշով Հորդանանը 180 երկրներից 47-րդն է։ Հորդանանի սահմանադրությամբ նշվում է, որ խորհրդարանի ոչ մի անդամ իրավունք չունի ունենալ ֆինանսական և բիզնես կապեր կառավարության հետ և թագավորական ընտանիքի ոչ մի անդամ չի կարող լինել կառավարության մեջ։ Սակայն կոռուպցիան շարունակում է մնալ խնդիր, չնայած առաջընթացին։ Կոռուպցիան ուսումնասիրվում է հակակոռուպցիոն հանձնաժողովի կողմից և հետո ուղարկվում է դատական համակարգ իրավական ակտով։ Կոռուպցիան Հորդանանում արտահայտվում է նեպոտիզմի, անհանդուրժողականության և կաշառակերության տեսքով։
Արտաքին հղումներ
Կատեգորիա:Հորդանանի քաղաքականություն
Mutter (այլ կիրառումներ)
Mutter, կարող է վերաբերել՝
Տրիսկելիոն
Տրիսկելիոն (նաև տրիսկելիոն, տրիկսել, տրիսկել, տրիսկելե, τρισκελης - եռոտանի), նշան՝ երեք փախչող ոտքի տեսքով, որոնք դուրս են գալիս մեկ կետից։ Պատմական նշանը հանդիպել է տարբեր ազգերի մոտ։ Հիմա այն համարվում է Սիցիլիայի և Մեն կղզու խորհրդանշանը։
Մեն կղզի
Մոտավորապես 1266 թվականին՝ tre cassyn-ը (տրեսկելիոնը Մեն կղզու բնակիչների լեզվով) դարձավ Շոտլանդիայի թագավոր Ալեքսանդեր III-ի զինանշանը։
Սիցիլիա
Տրեսկելիոնը համարվում է Սիցիլիայի խորհրդանշանը։ Մ․թ․ա․ 8-րդ դարում հունական արշավախումբը, փնտրելով նոր տարածքներ Միջերկրական ծովում, հասնում է մի հսկա, նախկինում անհայտ մի կղզու։ Այն գրավում է հույներին իր հարուստ բնական ռեսուրսներով։ Հետազոտելով կղզին, հույները գտնում են, որ այն ունի երեք գագթ, որոնք այժմ ունեն Փահին (հարավում), Փելոր (արևելքում) և Լիլիբեյ (արևմուտքում) անվանումները։
Տրիսկելիոնը հայտնվել է հույների գնալուց անմիջապես հետո։ Կզու անունը Տրինակրիա էր, հունարեն trinacrios, որը նշանակում է եռակյուն։ Տրինակիայի, այժմ՝ Սիցիլիայի, խորհրդաննիշը ընտրվում է տրիսկելիոնը, որը մինչ օրս պահպանվում է։
Ամենասկզբում, տրիսկելիոնի նկարված էր Մեդուզայի տեսքով, իսկ մազերի փոխարեն օձեր էին։ Ներկայիս տեսքը այսպիսին է․ այն կին է, երևի աստվածուհի, երբեմն թևերով, որպեսզի ցույց տա ժամանակի հավերժական հոսքը, և օձերով, որպեսզի ցույց տա իմաստություն։ Օձերին երբեմն փոխարինում են ցորենի հասկերը՝ ցույց տալով կղզու առատությունը։
Սիցիլիայի տարածաշրջանի ժողովի ժամանակ տրեսկելիոնը ընդունվել է որպես Սիցիլիայի դրոշի անբաժան մաս։ Այն գտնվում է դեղին և կարմիր գույներով դրոշի մեջտեղում։
Ֆուտբոլային ակումբներ
Տրիսկելիոն պատկերված է «Ֆըրսթ» (Վիենա, Ավստրիա), և «Գենգամ» (Բրետան, Ֆրանսիա) ֆուտբոլային ակումբների նշանների վրա։
Գրականություն
Կատեգորիա:Հին Հունաստանի մշակույթ Կատեգորիա:Սիցիլիայի մշակույթ Կատեգորիա:Մեծ Հունաստան Կատեգորիա:Միկենյան քաղաքակրթություն Կատեգորիա:Խորհրդանիշներ Կատեգորիա:Սիմետրիա
Սկուբա դայվինգ
Սկուբա դայվինգ (Scuba diving), ստորջրյա սուզումների տեսակ, որի ժամանակ սուզորդը օգտագործում է ստորջրյա շնչառական ապարատ։ Ի տարբերություն սուզումների մյուս եղանակների՝ շունչ պահած սուզում (free diving) կամ մակերեսից մղվող օդով սուզում, սկուբա դայվերները կրում են իրենց հետ, իրենց սեփական շնչելու օդի աղբյուրը՝ սովորաբար սեղմված օդը։ Սա թույլ է տալիս նրանց ավելի ազատ տեղաշարժվել քան մակերեսից մղվող օդով սուզորդներին, իսկ պահած շնչով սուզման համամեմատ՝ սկուբա դայվերները կարող են շատ ավելի երկար ժամանակ գտնվել ջրի տակ ։
Շնչառական սարքավորումները կարող են լինել օդի բաց շղթայով, որոնց արտաշնչած օդը արտանետվում է դուրս, կամ փակ, կիսափակ օդի շղթա ունեցող լինել, որոնցում արտաշնչած օդը մաքրվում է ածխածնի երկօքսիդով, հագեցվում է թթվածնով և մատակարարվում է կրկին շնչելու համար։ Ստորջրյա սուզումների ընթացքում սկուբա դայվերները տեղաշարժվում են սովորաբար ոտքերին հագցրած լաստերի կամ արտաքին շարժիչի օգնությամբ` ստորջրյա բուքսիրների կամ մակերեսից շարժիչային տրանսպորտին պարանով ամրացված։
Պատմություն
Քսաներորդ դարի սկզբներում գոյություն ունեին երկու հիմնական տեսակի ստորջրյա շնչառական ապարատներ, օդի բաց շղթայով (արտաշնչած օդը արտանետվում է) և օդի փակ շղթայով(արտաշնչած ոդը վերարտադրվում է)։
Փակ շղթայով շնչարական սարքեր՝ Ռեբրիզերներ
Ռեբրիզերները առաջին անգամ մշակվել են ռազմական նպատակներով օգտագործման համար, քանզի ապահովում էին գաղտնիություն օգտագործողներին։ Առաջին ֆինանսական առումով հաջողված ռեբրիզերը նախագծված և պատրաստված է եղել անգլիացի սուզվող ինժեներ` Հենրի Ֆլուսի կողմից 1878-ին, Լոնդոնում Siebe Gorman ընկերությունում աշխատելիս։ Նրա SCBA (ինքնամփոփ շնչառական ապարատ) բաղկացած էր ռետինե դիմակից միացված շնչառական սարքին, որը պարունակում էր, 50-60%-ոց թթվածին մատակարարվող պղնձե բալոնից և արտաշնչած CO2-ը կապելու համար նախատեսված կծու պոտաշի լուծույթով մշակված պարանից։ Ֆլուսը իր սարքը փորձարկել էր սկզբից ջրով ավազանում, ապա մեկ շաբաթ անց բաց ջրում սուզվելով մոտ 5.5 մետր խորության վրա։ Նա ստացել էր վնասվածք ջրի մակերևույթին չափից դուրս արագ բարձրանալու պատճառով։ Այս համակարգը հնարավորություն էր տալիս մոտ երեք ժամ գտնվել ջրի տակ։
Սըր Ռոբերթ Դավիսը, Siebe Gorman-ի ղեկավարը, իր գյուտով կատարելագործեց թթվածնային ռեբրիզերը 1910 թվականին և այդ սարքրերը առաջին մասսայական արտադրության մեջ դրված ռեբրիզերներն էին։ Ռեբրիզերները լայն տարածում ստացան միայն սառը պատերազմից հետո։ Այդ տարիներին համարվում էր, որ կոմունիստական ​​դաշինքի հարձակման ռիսկը նվազել է, զինված ուժերը արդեն կարիք չունեին խիստ վերահսկողության տակ պահել այս սարքի օգտագործումը։ Ռեբրիզերները ակտիվորեն սկսեցին օգտագործվել առօրյա կյանքում։
Բաց շղթայով շնչարական սարքեր
Առաջին կոմերցիոն հաջողված բաց շղթայով շնչառական սարքը անվանում էին Ակուալանգ(Aqualung)՝, Իվ Ժակ Կուստոյի և Էմիլ Գանյանի կողմից մշակված, ճկուն խողովակները միացված էին մարդու մեջքին ամրացված սեղմված օդով բալոնին։ Այդ ճկուն խողովակներով և ճնշման կարգավորիչի օգնությամբ օդը մատակարարվում էր սուզորդին, իսկ արտաշնչաց օդը դուրս էր մղվում։
Ակվալանգ բառը ամբողջ աշխարհում ընկալվում է որպես «Aqualung» ընկերության ապրանքային նշան, սակայն Խորհրդային Միության տարածքում այս բառը նշանակում էր ստորջրյա շնչառական սարք, իսկ սուզորդներին անվանում էին ակվալանգիստ։ Խորհրդային Միության փլուզումից հետո ակվալանգիստ բառը դուրս մղվեց և ավելի լայն տարածում ստացավ դայվեր բառը։
Դայվինգի տեսակներ
Ըստ տեսակի դայվինգը կիռարվում է տարբեր ասպարեզներում ինչպիսին են՝
Միայն միջազգային հանրաճանաչ կազմակերպության կողմից տրված հավաստագրի դեպքում դուք կարող եք վարձակալել անհրաժեշտ սարքավորումները սիրողական սուզում իրականացնելու համար։ Ի դեպ PADI-ին ներկայացված է նաև Հայաստանում։ անցում նեղ ստորջրյա թունելով առանց հպվելու թունելի պատերին ծանր իրերի բարձրացում հատակից ջրի մակերևույթի վրա և այլն։
Սարքավորումներ և հանդերձանք
Հիմնական սարքերը և հանդերձանքը, որոնք թույլ են տալիս մարդուն երկար գտնվել ջրի տակ
Դայվինգը Հայաստանում
Վերջին տարիներում սիրողական դայվինգը լայն տարածում է ստանում Հայաստանում։ Բաց ջրում սուզումները հիմնականում իրականանում են Սևանա լճում։ Լիճը գտնվում է ծովի մակերևույթից մոտ 1916 մետր բարձրության վրա և սուզումը այստեղ համարվում է բարձր լեռնային(altitude diving)։ Այդ սուզումները խորության հետ կապված ունեն որոշակի յուրահատկություններ։ Առավելագույն խորության սահմանները տարբերվում են ծովի մակերևույոթից սուզման համեմատ։ Սևանի ստորջրյա բուսական և կենդանական աշխարհը հարուստ չե։ Սակայն այստեղ կարելի իրականացնել հնագիտական նպատակներով սուզումներ շատ տեսարժան են հրաբխային ծագում ունեցող ժայռերը։ Ստորջրյա աշխարը հարստացվում է նաև արհեստական լանդշաֆտներով, որոնք ստեղծվում են խորտակված նավերից և այլ կառույներից։
Հայաստանում գործում է միջազգային PADI-ի կազմակերպության կողմից արտոնագրված հրահանգիչ, Մամիկոն Հակոբյանը ով լիազորված է սովորեցնել ու տրամադրելու PADI հավաստագիր, ինչը նպաստեց դայվինգի կտրուկ զարգացմանը։ 2014-ի սեպտեմբերին Տիգրան Ազիզբեկյանի (AOWD) նախաձեռնությամբ հայ սուզորդները կազմակերպել էին պատմասիրողական արշավ դեպի Վանա լիճ և այնտեղ սուզումներ իրականացրել։ Ուսումնասիրել և նկարահանել էին Ախթամար կղզու մոտակայքում մոտ 10 մետր խորության վրա գտվող հին ժամանակներում մարդու կողմից կառուցած շինություններ։ Սա հստակ վկայում է այն մասին, որ Վանա լճի ջրի մակարդակը ժամանակին եղել է շատ ավելի ցածր։
Ծանոթագրություններ
Կատեգորիա:Ստորջրյա սուզումներ Կատեգորիա:Ստորջրյա շնչառական սարքեր Կատեգորիա:Խառը սպորտ
Պար քամու հետ
«Պար քամու հետ» (바람의 전설), հարավկորեական մելոդրամա, որը պատմում է մարդու՝ որպես պարողի կայացման և պարի նկատմամբ սիրո մասին։ Պրեմիերան կայացել է 2004 թվականի ապրիլի 9-ին։ Ֆիլմը նկարահանվել է վիպասան Չի Սոն Սայի վեպի հիման վրա։
Սյուժե
Պուն Շիկը (Լի Սոնչժե) պատմում է մի երիտասարդ աղջկա՝ Ջոն Խվային (Պակ Սոլ Մի), իր կյանքի պատմությունը, թե ինչպես ինքը դարձավ պարող և ինչպես փոխվեց իր աշխարհայացքը։ Ջոն Խվան, որին հանձնարարվել էր բռնել նրան խարդախության մեջ, հասկացավ Պուն Շիկի համար նախատեսված պարերի իսկական նպատակը ։
Արտաքին հղումներ
Կատեգորիա:Հարավկորեական դրամա ֆիլմեր Կատեգորիա:2004 ֆիլմեր Կատեգորիա:Կորեերեն ֆիլմեր Կատեգորիա:2000-ականների դրամա ֆիլմեր
Լյոյի սու Կուսի
Լյոյի սու Կուսի (Leuilly-sous-Coucy), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Վիկ սյուր Էն կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02423։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 413 մարդ։
Տնտեսություն
2010 թվականին 260 մարդկանցից (15-64 տարեկան) 197-ը եղել են առավել ակտիվ տնտեսվարողներ, 63-ը եղել են համեմատաբար ոչ ակտիվ (ակտիվության ցուցանիշը կազմել է 75,8 %, 1999 թվականին եղել է 69,0 %)։ 197 ակտիվ քաղաքացիներից 183-ը աշխատել են տարբեր ձեռնարկություններում (97 տղամարդ և 86 կին), անաշխատունակների թիվը կազմել է 14 մարդ (7 տղամարդ և 7 կին)։ 63 ոչ ակտիվ մարդկանցից 24-ը եղել են կամ աշակերտ կամ էլ ուսանող, 20-ը եղել են թոշակառու, 19-ը եղել է ոչ ակտիվ այլ պատճառներով ։
Պյոտր Շուվալով
Կոմս Պյոտր Անդրեյի Շուվալով (Пётр Андреевич Шувалов, ), ռուս պետական գործիչ ու դիվանագիտական կոմս։ 1895 թ.-ից եղել է զինվորական ծառայության մեջ։ 1866-1874 թվականներին՝ ժանդարմերիայի շեֆ և կայսեր անձնական գրասենյակի III բաժանմունքի գլխավոր պետ։ 1877-1878 թթ.-ի ռուս-թուրքական պատերազմից հետո բանակցություններ է վարել Մեծ Բրիտանիայի պրեմիեր մինիստր Դիգրայելիի և Գերմանիայի կանցլեր Բիսմարկի հետ 1878 թ.-ի Սան Ստեֆանոյի պայմանագրի պայմանների և Բեռլինում համաեվրոպական կոնգրես հրավիրելու վերաբերյալ։ 1878 թ.-ի մայիսի 30-ին Լոնդոնում ստորագրել է անգլո-ռուսական համաձայնագիրը, որը փոփոխում էր Սան Ստեֆանոյի պայմանագրի պայմանները ի վնաս հայերի և բուլղարների։ Որպես երկրորդ լիազոր ներկայացուցիչ Շուվալովը մասնակցել է 1878 թ.-ի Բեռլինի կոնգրեսին, որի ժամանակ հավաստել է Ռուսաստանի հրաժարումը Բայազետից ու Ալաշկերտի դաշտից։ 12-րդ նիստում մտահոգություն է հայտնել, որ ռուսական զորքերի դուրսբերումը Արևմտյան Հայաստանից մինչև այնտեղ բարենորոգումների անցկացումը կարող է ծանր հետևանքներ ունենալ հայերի համար։ Նրա անվճռական դիրքորոշումը կոնգրեսում նպաստել է Սան Ստեֆանոյի պայմանագրի 16-րդ հոդվածը Բեռլինի դաշնագրի 61-րդ հոդվածով փոխարինելուն։ Ռուս պատմաբան Ս. Ժիգարյովը գրել է, որ Շուվալովին Բեռլին ուղարկելը և նրա մասնակցությունը «Արևելյան հարցի լուծմանը» Դիզրայելիի և Բիսմարկի նման դիվանագետների հետ ախոյանության պայմաններում ռուսական դիվանագիտության խոշոր, լուրջ սխալն էր։
Գրականություն
Կատեգորիա:Ռուս դիվանագետներ Կատեգորիա:Դիվանագետներ այբբենական կարգով Կատեգորիա:Ռուս պետական գործիչներ Կատեգորիա:Սուրբ Ստանիսլավի 1-ին աստիճանի շքանշանի ասպետներ Կատեգորիա:Ռուս քաղաքական գործիչներ
Էսպերանտո համայնք
էսպերանտույո կամ Էսպերանտիո (Esperanto-nation), էսպերանտո լեզվով խոսողների համայնքն և նրանց մշակույթը, ինչպես նաև այն վայրերն ու հաստատությունները, որտեղ լեզուն օգտագործվում է։ Տերմինը օգտագործվում է «ասես երկիր լիներ» ։
Չնայած այն չի գրավում Երկրի մակերևույթի իր սեփական տարածքը, կարելի է ասել, որ այն կազմում է այն 120 երկրները, որոնք ունեն իրենց ազգային Էսպերանտոյի ասոցիացիան։
Ստուգաբանություն և տերմինաբանություն
Երկրների անվանումները ստեղծվում են անալոգային սկզբունքով։ Էսպերանտո լեզվում երկրների անվանումները ավանդաբար ձևավորվում են նրանց տեղաբնականունին ավելացնելով -ujo վերջածանցը, օրինակ՝ «Ֆրանսիան» Francujo էր, որի արմատը «franco»-ն (ֆրանսիացի) է։
«Francujo» տերմինի անալոգը «Esperantistujo »(էսպերանտիստի երկիր) էր։ Այնուամենայնիվ, դա կարող էր փոխանցել մարդկանց ֆիզիկական մարմնի գաղափարը, մինչդեռ լեզվի անունը որպես բառի հիմք օգտագործելը նրան տալիս է մշակութային ոլորտի ավելի վերացական իմաստը։
Ներկայումս, պետությունների անվանումները հաճախ ձևավորվում է -io վերջածանցով։ Այդ պատճառով ավելի հաճախ ներկայումս օգտագործում են «Francio» և «Esperantio» ձևերը։
Պատմություն
1908 թվականինն դոկտոր Ուիլյամ Մոլլին փորձեց ստեղծել էսպերանտո ազգ Նեյտրալ Մորեսնետում, որը հայտնի է «Ամիկեյո» (Բարեկամության վայր) անվամբ։ Դրանից հետո անհայտ է, և Նեյտրալ Մորեսնետը բռնակցվեց Բելգիային Վերսալի պայմանագրով ։
1960-ականների ընթացքում Էսպերանտո պետություն ստեղծելու նոր ջանք սկսվեց, որն այս անգամ կոչվեց Ռոզ կղզի հանրապետություն։ Պետական կղզին գտնվում էր Ադրիատիկ ծովում՝ Իտալիայի մերձակայքում։
Երկրորդ աշխարհամարտից հետո՝ էսպերանտոյի դեպքերի ժամանակ, օգտագործվել է ընդհանուր արժույթ, սակայն կառավարումը դադարել է 20-րդ դարի վերջին։
2001 թվականի հունիսի 2-ին Եվրոպայում մի շարք կազմակերպություններ (նրանք նախընտրում են իրենց անվանել հիմնարկներ) հիմնել են «Esperantօ Civito»-ն, որը «նպատակ ունի միջազգային իրավունքի սուբյեկտ լինել» և «նպատակ ունի ամրապնդել հարաբերությունները այն էսպերանտիստների միջև, ովքեր իրենց զգում են որ չեն պատկանում որևէ երկրի»։ «Esperanto Civito» միշտ օգտագործում էր Էսպերանտույո անվանումը։
2007 թվականի ապրիլին գոյություն ուներ էսպերանտոյի Հանրապետություն, որը հիմնադրվեց որպես կատակ։
Աշխարհագրություն
Էսպերանտույոն նշանակում է ցանկացած ֆիզիկական վայր, որտեղ հանդիպում են էսպերանտո խոսողները։ Երբեմն ասում են, որ այն ամենուր է, որտեղ էսպերանտո խոսնակները դեռ կապված են։
Կա մի գերմանական քաղաք՝ Հերզբերգ ամ Հարզը, որը 2006 թվականի հուլիսի 12-ից սկսած կոչվում է «Էսպերանտոյի քաղաք» ։ Կան երկլեզու վահանակներ և ուղեցույցներ՝ գերմաներենով և էսպերանտոյով։
Ըստ էսպերանտոյի միջազգային ասոցիացիայի՝ այն երկրները, որտեղ այնտեղ կան առավել շատ էսպերանտո խոսողներ (նվազման կարգով)՝ Բրազիլիա, Գերմանիա, Ճապոնիա, Ֆրանսիա, Միացյալ Նահանգներ, Չինաստան, Իտալիա։
2017 թվականից գործարկվել է «Amikumu» անունով լեզվի ուսուցման ծրագիրը, որը հնարավորություն է տալիս էսպերանտո խոսողներին գտնել միմյանց ։
Ասոցիացիաներ
աջից|մինի|250x250փքս| [[Էսպերանտոյի Միջազգային Ասոցիացիա|Էսպերանտո միջազգային ասոցիացիայի առաջնորդները 2015
թվականի Ֆրանսիայի Լիլ քաղաքում՝ Էսպերանտոյի 100-րդ համաշխարհային կոնգրեսի ժամանակ: ]] Էսպերանտույոյում չկա կառավարման համակարգ, քանի որ այն իրական պետություն չէ։ Այնուամենայնիվ, գոյություն ունի ասոցիացիաների սոցիալական հիերարխիա։
Նաև աշխարհում կան թեմատիկ ասոցիացիաներ, որոնք զբաղվում են հոգևոր գործունեությամբ, հոբբիներով, գիտությամբ կամ դրանով համախմբում են էսպերանտիստներին, որոնք կիսում են ընդհանուր հետաքրքրությունները։
Կա նաև մի շարք միջազգային կազմակերպություններ, ինչպիսիք են «Sennacieca Asocio Tutmonda»-ն կամ «Համաշխարհային էսպերանտոյի երիտասարդական կազմակերպության» (ՀԷԵԿ), որը ունի 46 ազգային մասնաճյուղեր։
Արտաքին հարաբերություններ
Էսպերանտո միջազգային ասոցիացիան կառավարման համակարգ չէ. այնուամենայնիվ, ասոցիացիան ներկայացնում է էսպերանտոն ամբողջ աշխարհում։ ԷՄԱ-ն խորհրդակցական կապեր ունի ՅՈՒՆԻՍԵՖ-ի ու ԵԽ-ի հետ և ընդհանուր համագործակցային հարաբերություններ Ամերիկյան պետությունների կազմակերպության հետ։ ԷՄԱ-ն պաշտոնապես համագործակցում է Ստանդարտացման միջազգային կազմակերպության (ISO) հետ`ակտիվ տերմինաբանության ISO կապի հանձնաժողովի միջոցով (ISO / TC 37): Ասոցիացիան ակտիվ է Եվրամիության և այլ միջպետական ու միջազգային կազմակերպությունների և գիտաժողովների վերաբերյալ տեղեկատվության համար։ ԷՄԱ-ն Եվրոպական լեզուների խորհրդի անդամ է, որը համալսարանների և լեզվական ասոցիացիաների համատեղ ֆորում է Եվրոպական Միության ներսում և դրա սահմաններից դուրս լեզուների և մշակույթների իմացությունը խթանելու համար։ Ավելին, 2011 թվականի մայիսի 10-ին ԷՄԱ-ն և «Տերմինաբանության միջազգային տեղեկատվական կենտրոնը» (Infoterm) ստորագրեցին համագործակցության մասին համաձայնագիր, որի նպատակներն են տեղեկատվության փոխանակում, միմյանց աջակցում և օգնում են նախագծերի, հանդիպումների, տերմինաբանության բնագավառում նախագծերի, հանդիպումների, հրապարակումների և որով ԷՄԱ-ն դառնում է Infoterm-ի ասոցացված անդամ։
Քաղաքական շարժում
2003 թվականին ստեղծվեց եվրոպական քաղաքական շարժում, որը կոչվում էր «Եվրոպա-Ժողովրդավարություն-Էսպերանտո»։ Դրա մեջ ստեղծվել էր եվրոպական ֆեդերացիա, որը միավորում է տեղական ասոցիացիաներ, որոնց կանոնադրությունը կախված է երկրներից։ Շարժման աշխատանքային լեզուն էսպերանտոն է։ Նպատակը «Եվրամիությանը տրամադրելն է անհրաժեշտ գործիքներ անդամների իրավունքների ժողովրդավարություն հաստատելու համար»։ Միջազգային լեզուն`միջսահմանային քաղաքական և սոցիալական երկխոսությունը հնարավորություն տալու գործիք է և ակտիվորեն նպաստում է ժողովուրդների միջև խաղաղությանն ու փոխըմբռնմանը։ Առաջին բուն գաղափարը հիմնականում էսպերանտոյի գոյությունն ու օգտագործումը տարածելն էր լայն հասարակության մեջ։
Խորհրդանիշներ
Էսպերանտոյի դրոշը կոչվում է Վերդա Ֆլագո (Կանաչ դրոշ)։ Այն բաղկացած է.
Հիմներգը կոչվում է «La Espero». այն բանաստեղծություն է, որը գրվել է Զամենհոֆի կողմից։ Երգը սովորաբար երգվում է 1909 թվականին Ֆելիկի Մենյու դե Մենիլի կողմից կազմված հաղթական երթին։
Բացի այդ, լեզվի ստեղծող Լյուդվիկ Լազարուս Զամենհոֆը հաճախ օգտագործվում է որպես խորհրդանիշ։ Երբեմն նրան նույնիսկ անվանում են «Քեռի Զամ»՝ նկատի ունենալով ամերիկյան քեռի Սեմի մուլտֆիլմերի մարմնացումը։
ԶԼՄ-ներ
1889 թվականից ստեղծվեց «La Esperantisto»-ն և շուտով էսպերանտո այլ ամսագրեր ստեղծվեցին աշխարհի շատ երկրներում։ Նրանցից որոշները Էսպերանտո ասոցիացիաների տեղեկատվական ԶԼՄ-ներն են։ «Libera Folio»-ի նման առցանց ամսագրերը, որոնք գործարկվել են 2003 թվականին, առաջարկում են էսպերանտո շարժման ինքնուրույն տեսակետ՝ նպատակ ունենալով սթափ և քննադատորեն լույս սփռել ներկայիս զարգացման վրա։ Ամսագրերի մեծ մասը զբաղվում է ընթացիկ իրադարձություններով. այդպիսի ամսագրերից մեկը «Monato»-ն է, որն ընթերցվում է ավելի քան 60 երկրներում։ Դրա հոդվածները գրված են 40 երկրների թղթակիցների կողմից, որոնք շատ լավ գիտեն տեղական իրավիճակը ։ Գոյություն ունեն նաև գիտական ամսագրեր, ինչպիսիք են՝ «Internacia Scienca Asocio Esperantista» (ISAE):
«Muzaiko»-ն այն ռադիո է, որը 2011 թվականից էսպերանտոյով հեռարձակել է երգերի, հարցազրույցների և ընթացիկ իրադարձությունների միջազգային օրվա ծրագիր։ Վերջին երկուսը կարելի է ներբեռնել որպես պոդքաստ ։
Սպորտ
Չնայած Էսպերանտոն երկիր չէ, բայց կա Էսպերանտոյի ֆուտբոլային հավաքական, որը գոյություն ունի 2014 թվականից և մասնակցում է հանդիպումների էսպերանտոյի համաշխարհային կոնգրեսների ժամանակ ։ Հավաքականը 2014 թվականին խաղացել է արգենտինահայ համայնքի հավաքականների և 2015 թվականին Արևմտյան Սահարայի հավաքականի դեմ։
Էսպերանտո խոսողներ և էսպերանտիստներ
Սկզբում էսպերանտո խոսողները սովորեցին լեզուն այնպես, ինչպես նկարագրվում էր Զամենհոֆի կողմից ։ 1905 թվականինին «Fundamento de Esperanto» գիրքը էսպերանտոյի առաջին դասագիրքն, վարժությունների գիրքը և համընդհանուր բառարանն է ։
«Էսպերանտիզմի էության մասին հռչակագիրը» (1905) սահմանում է «էսպերանտիստ» է յուրաքանչյուրը, ով տիրապետում և օգտագործում է էսպերանտո ։ «Էսպերանտիզմը» սահմանվում էր որպես էսպերանտոյի համատարած օգտագործումը խթանելու միջոց՝ որպես միջազգային և ազգամիջյան համատեքստերում մայրենի լեզուների լրացում։
1998 թվականից ի վեր ամեն տարի «La Ondo de Esperanto» ամսագիրը հռչակում է «տարվա էսպերանտիստ», որը նշանակալիորեն նպաստում էր տարվա ընթացքում լեզվի տարածմանը։
Բիզնեսներ
Գրքերի հրատարակումը և վաճառքը, այսպես կոչված, գրքերի ծառայությունները հիմնական շուկան են և հաճախ շատ էսպերանտո ասոցիացիաների առաջին ծախսերն են։ Որոշ ընկերություններ արդեն հայտնի են. օրինակ՝ Վինիլկոսմոն, որը 1990 թվականից ի վեր հրատարակում է էսպերանտո երաժշտություն։ Այնուհետև կան նախաձեռնություններ, ինչպիսիք են «Էքլաբորու» աշխատանք փնտրող կայքը, որը ստեղծվել է Չուկ Սմիթի կողմից էսպերանտո ասոցիացիաների կամ էսպերանտոյի ժողովների շրջանակներում աշխատանքի առաջարկների և թեկնածուների համար։
Արժույթ
1907 թվականին Ռենե դե Սաուսսուրը առաջարկել է սպեսմիլո ⟨₷⟩՝ որպես միջազգային արժույթ։ Այն որոշակի օգտագործվեց մինչև Առաջին համաշխարհային պատերազմը։ Ստելո արժույթը ստեղծվել է 1942 թվականին և այն օգտագործվել է «Universala Ligo»-ի հանդիպումների և էսպերանտո միջավայրերում։ Տարիների ընթացքում այն կամաց - կամաց շահագործումից դուրս եկավ և պաշտոնապես դուրս է եկել 1990-ականներին և մնացած աստղաձև մետաղադրամները վերցվել են ԷՄԱ-ի կողմից։ Դուք կարող եք դրանք գնել ԷՄԱ-ի գրքի ծառայությունում`որպես հուշանվերներ։
Ներկայիս ստելոները (★) պատրաստված են պլաստիկից, դրանք օգտագործվում են մի շարք հանդիպումների ժամանակ, հատկապես երիտասարդների շրջանում։ 2014 թվականի դեկտեմբերի 31-ին ստելոների գները կազմում էին 1 EUR = 4.189 ★ :
Մշակութային ժառանգություն
Էսպերանտո գրական ժառանգությունը ցանկացած արհեստական լեզվով ամենահարուստն ու բազմազանն է։ Կան ավելի քան 25,000 էսպերանտո գիրք (բնօրինակներ և թարգմանություններ), ինչպես նաև հարյուրից ավելի պարբերաբար բաշխված էսպերանտո ամսագրեր։
Կան նաև մի շարք կինոնկարներ, որոնք լույս են տեսել էսպերանտո լեզվով։ Ավելին, էսպերանտոն ինքնին օգտագործվել է բազմաթիվ կինոնկարներում։
Տոներ
Էսպերանտո խոսողների կողմից ճանաչված շատ պետական տոներ նշվում են և արդեն ընդունվում են այլ երկրներում և կազմակերպություններում, ինչպիսիք են ՄԱԿ-ը կամ ՅՈՒՆԵՍԿՕ-ն։ Ահա 2010 թվականից ի վեր ԷՄԱ-ի կողմից միջազգային առաջարկած տոները.
Ծանոթագրություններ
Կատեգորիա:Էսպերանտո Կատեգորիա:Pages with unreviewed translations
Վարսավիրի պարադոքս
Վարսավիրի պարադոքս, Ռասելի պարադոքսից բխեցված գլուխկոտրուկ։ Այն օգտագործվել է Բերտրան Ռասելի կողմից որպես իր պարադոքսի պատկերավոր ներկայացում, չնայած որ նա պարադոքսը վերագրում է անանուն մեկի, որն այն առաջարկել է իրեն ։ Պարադոքսը ցույց է տալիս, որ ակնհայտ հավանական սցենարը տրամաբանորեն անհնար է։ Մասնավորապես, պարադոքսը նկարագրում է վարսավիրի, որը և՛ սափրում է իրեն, և՛ չի սափրում։
Պարադոքս
«Գյուղում ապրում է մի վարսավիր, որը սափրում է բոլոր նրանց և միայն նրանց, որոնք չեն սափրում իրենք իրենց» ։ Հարցն այն է, արդյո՞ք վարսավիրը սափրում է ինքն իրեն։ Հարցի պատասխանը բերում է հակասության։ Ըստ պայմանի, վարսավիրը չի կարող սափրել իրեն, քանի որ սափրում է միայն նրանց, որոնք չեն սափրում իրենք իրենց։ Եթե վարսավիրը չի սափրում իրեն, ապա մտնում է այն խմբի մարդկանց մեջ, որոնք չեն սափրում իրենք իրենց և որոնց պետք է սափրի վարսավիրը։ Հետևաբար վարսավիրը պետք է սափրի ինքն իրեն։
Պատմություն
Պարադոքսը հաճախ սխալմամբ վերագրվում է Բերտրան Ռասելին (օրինակ Մարտին Գարդների կողմից)։ Այն վերագրվում է նրան որպես Ռասելի պարադոքսի այլընտրանքային ձևակերպում, որը նա մշակել է ցույց տալու բազմությունների այն տեսությունը, որն օգտագործվել է Գեորգ Կանտորի և Գոտլոբ Ֆրեգեի կողմից։ Անուամենայնիվ, Ռասելը հերքել է, որ վարսավիրի պարադոքսն իր սեփական մտահղացումն է․
Շախվետիլա
Շախվետիլա, (შახვეტილა), գյուղ Վրաստանում։ Գտնվում է Կախեթի մարզի Ախմետայի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 99 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ախմետայի շրջան
Վերնոսկ լեզ Անոնե
Վերնոսկ լեզ Անոնե (Vernosc-lès-Annonay), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 2199 մարդ, բնակչության խտությունը` 136.75 մարդ/կմ²։ Բնակավայրը զբաղեցնում է 16.08 կմ² տարածք։
Աշխարհագրություն
Գտնվում է Փարիզ քաղաքից 450 կմ հարավ-արևելք, Լիոն քաղաքից` 65 կմ հարավ, Պրիվա քաղաքից` 55 կմ հյուսիս։
Բնակչություն
Բնակչության քանակը ըստ տարիների
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ակսել Բերգ
Ակսել Բերգ (А́ксель Ива́нович Берг, ), խորհրդային գիտնական-ռադիոտեխնիկ և կիբեռնետիկ, ադմիրալ-ինժեներ, ԽՍՀՄ պաշտպանության նախարարի տեղակալ։
Արտաքին հղումներ
Կատեգորիա:Սոցիալիստական աշխատանքի հերոսներ Կատեգորիա:ԽՍՀՄ ԳԱ իսկական անդամներ Կատեգորիա:ԽՄԿԿ անդամներ Կատեգորիա:Քաղաքական գործիչներ Կատեգորիա:Տեխնիկական գիտությունների դոկտորներ Կատեգորիա:Ակադեմիկոսներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Խորհրդային գիտնականներ Կատեգորիա:Խորհրդային ճարտարագետներ Կատեգորիա:Սանկտ Պետերբուրգի պետական պոլիտեխնիկական համալսարանի շրջանավարտներ
Կալևի Լիյվա
Կալևի Լիյվա (Kalevi-Liiva), վայր Էստոնիայի Հարյումաա նահանգի Յիելեհտմե շրջանում՝ Բալթիկ ծովի ափին՝ Տալլինից ոչ հեռու։
Մելիտոն Բալանչիվաձե
Մելիտոն Անտոնի Բալանչիվաձե (მელიტონ ანტონის ძე ბალანჩივაძე, 24 դեկտեմբերի, 1862, Բանոջա - 21 նոյեմբերի, 1937, Քութայիս), վրացի կոմպոզիտոր։ Հայտնի բալետմեյստեր Ջորջ Բալանչինի ու կոմպոզիտոր Անդրեյ Բալանչիվաձեի հայրը։
Կալևի Լիյվա
Երկրորդ համաշխարհային պատերազմի ընթացքում՝ 1942-1943 թվականներին, Կալևի Լիյվա բնավայրում նացիստներն ու էստոնացի կոլաբորացիոնիստներն զանգվածային կերպով սպանել են Կենտրոնական Եվրոպայի երկրներից բերված հրեաների, ինչպես նաև գնչուների ու խորհրդային ռազմագերիների։ Ընդհանուր առմամբ գնդակահարվել է շուրջ 6 հազար մարդ ։
Մելիտոն Բալանչիվաձե
Կենսագրություն
Մելիտոն Բալանչիվաձեն ծնվել է 1862 թվականի դեկտեմբերի 24-ին (նոր տոմարով՝ 1863 թվականի հունվարի 5-ին) Բանոջա գյուղում։ Սովորել է Քութայիսի հոգևոր ուսումնարանում, երգել է եկեղեցական երգչախմբում։ 1880 թվականին ընդունվել է Թիֆլիսի օպերային թատրոնի երգչախումբ։ 1889 թվականից սովորել է Սանկտ Պետերբուրգի կոնսերվատորիայում։
1895-1917 թվականներին Ռուսաստանի քաղաքներում կազմակերպել է վրացական երաժշտության երգչախմբեր։
Կալևի Լիյվա
Զանգվածային սպանություններ
1942 թվականի սեպտեմբերի 5-ին Ռաազիկու վայր է ժամանել Տերեզիենշտադտ գետտոյից 1000 հրեաներ բերած էշելոնը։ Եվս մեկ էշելոն հրեաներ է բերել Գերմանիայից ։
Մելիտոն Բալանչիվաձե
Կենսագրություն
1918 թվականին Քութայիսում հիմնադրել է երաժշտական դպրոց։ 1921-1924 թվականներին եղել է Վրացական ԽՍՀ Լուսավորության ազգային կոմիտեի երաժշտական բաժնի վարիչ։
Կալևի Լիյվա
Զանգվածային սպանություններ
Աշխատանքների համար չընտրված մինչև 3000 հրեաներ տարվել են Կալևի Լիյվա ու գնդակահարվել, իսկ աշխատունակները հարկադիր աշխատանքի են ուղարկվել Յագալա ճամբար։ Չեխիայից բերված հրեաներից բացի Կալևի Լիյվայում սպանվել են նաև Գերմանիայից ու այլ երկրներից բերված հրեաներ ։ Հետագայում Յագալա ճամբարի կալանավորները նույնպես գնդակահարվել են Կալևի Լիյվայում ։ 1942 թվականի սեպտեմբերին բերված 2000 հրեաներից պատերազմից հետո կենդանի է մնացել 74 մարդ ։
Մելիտոն Բալանչիվաձե
Կենսագրություն
Ազգային օպերայի հիմնադիրներից ու վրացական առաջին օպերայի («Նենգ Դարեջանը» ըստ Ակակի Ծերեթելիի «Նենգ Թամարը» (1897 ) պոեմի) հեղինակը ։
Կալևի Լիյվա
Զանգվածային սպանություններ
1943 թվականի գարնան ավարտված գնդակահարությունների վայրը նացիստները հարթեցրել են ու անտառ տնկել։ Զանգվածային թաղումների տեղերը պատահաբար հայտնաբերվել են 1961 թվականին։
Մելիտոն Բալանչիվաձե
Կենսագրություն
Մելիտոն Բալանչիվաձեն մահացել է 1937 թվականի նոյեմբերի 21-ին Քութայիսում։
Կալևի Լիյվա
1961 թվականի դատ
1961 թվականի մարտին Տալլինում կայացել է Կալևի Լիյվայում հրեաների գնդակահարություններին մասնակցած էստոնացի կոլաբորացիոնիստների դատավարությունը։ Նրանցից երկուսը՝ Ռալֆ Գերետսն ու Յաան Վեյկը, դատապարտվել են մահապատժի։ Այն Էրվին Մերեն դատապարտվել է հեռակա կարգով, իսկ Յագալա ճամբարի պարետ Ալեքսանդեր Լաակն ինքնասպան է եղել Կանադայում ։
Մելիտոն Բալանչիվաձե
Արտաքին հղումներ
Կատեգորիա:Վրացի կոմպոզիտորներ Կատեգորիա:Քութայիս քաղաքում մահացածներ Կատեգորիա:Սանկտ Պետերբուրգի կոնսերվատորիայի շրջանավարտներ